Obama AQShda Zika virusiga qarshi vaksina yaratilishiga ishonch bildirdi

AQSh ma’muriyati amerikalik mutaxassislar Zika virusiga qarshi kurash uchun vaksina yarata olishiga shubha qilmaydi, masala ilmiy tadqiqotlarga zarur mablag‘ ajratishdan iborat, xolos. Bu haqda Barak Obama jurnalistlar bilan qisqa suhbat chog‘ida aytib o‘tdi, deb yozadi “TASS”.

“Biz Zika bezgagi oldini olish uchun samarali vaksina ishlab chiqa olishimizga ishonchimiz komil, bu yaxshi yangilik”, — dedi Obama. Yomon yangilik esa, uning so‘zlariga ko‘ra, ushbu tadqiqot uchun “mablag‘ Kongressda ushlanib qolgani”dir.
Shu munosabat bilan AQSh prezidenti qonun chiqaruvchilarni avgustdagi ta’tilga chiqishdan avval Zika virusiga qarshi kurash uchun pul ajratilishini ma’qullashga chaqirdi.